Jefreitorius

Jefreitorius (, , , kitaip – grandinis) – karinis laipsnis, kuris suteikiamas geriausiems eiliniams kareiviams. Neesant skyriaus vado toks kareivis gali jį pavaduoti.

 Vokietija 
Šis laipsnis atsirado Vokietijoje XVII a. pradžioje (vokiškas pavadinimas Gefreiter 'išlaisvintas' – t. y., išlaisvintas nuo kai kurių užduočių). Jefreitorius, atrinktus iš patyrusių ir patikimų kareivių, skirdavo sargybų vyresniaisiais, areštuotųjų konvojavimui ir kitoms užduotims, kurioms reikėjo patikimų žmonių.

Dabar jefreitorius Vokietijos kariuomenėje yra eilinio () analogas. Anksčiau jefreitorius buvo laipsnis, kurį galėjo gauti paprastas kareivis. XX a. Vokietijos kariuomenėje jefreitoriaus laipsnis buvo išskleistas į kelis laipsnius – vyresnysis jefreitorius (Obergefreiter), hauptjefreitorius (Hauptgefreiter), štabsjefreitorius (Stabsgefreiter) ir vyresnysis štabsjefreitorius (Oberstabsgefreiter).

Šių dienų bundesvere (Bundeswehr) beveik kiekvienas kareivis, sėkmingai baigęs pagrindinį 8 savaičių apmokymą ir po 4 savaičių specialaus apmokymo gauna jefreitoriaus laipsnį. Pagal NATO laipsnių sistemą bundesvero jefreitorius atitinka eilinį (private, OR-2) ir t. t. (žr. lentelę)

Lietuvos kariuomenės grandinis yra priskiriamas OR-4 klasei, todėl atitinka bundesvero štabsjefreitorius.

Lietuviškai Vokietijos armija (Heer) Vokietijos Oro Pajėgos (Luftwaffe) Vokietijos karo laivynas JAV atitikmuo NATO kodasvyresnysis štabsjefreitorius30px Oberstabsgefreiter Oberstabsgefreiter  Oberstabsgefreiter  Corporal/Specialist  OR4štabsjefreitorius  30px Lietuvos grandinis30px Stabsgefreiter Stabsgefreiter  Stabsgefreiter  Corporal/Specialist  OR4hauptjefreitorius30px Hauptgefreiter  Hauptgefreiter  Hauptgefreiter  Lance Corporal  OR3vyresnysis jefreitorius  30px Lietuvos vyresnysis eilinis 30px Obergefreiter  Obergefreiter  Obergefreiter  Private 1st Class  OR3jefreitorius  30px Lietuvos eilinis 30px Gefreiter  Gefreiter  Gefreiter  Private  OR2

Nemažai šaltinių teigia, kad Pirmojo ir Antrojo pasaulinių karų metu jefreitorius atitiko lance corporal. Tačiau to meto Vokietijos armijos jefreitoriai ir vyresnieji jefreitoriai savo statusu atitiko eilinius, kadangi jie neturėjo teisės kam nors vadovauti, jų laipsnis tik suteikdavo galimybę gauti didesnę algą. t. y., jie nebuvo puskarininkiai.

Vokietijos kariniame laivyne (Kriegsmarine) tam tikrais laikotarpiais būdavo Matrosengefreiter laipsnis (angliškai paprastai verčiamas kaip Seaman Corporal 'jūrninkas kapralas') ir ekvivalentiškas Able Seaman ar Leading Seaman laipsniams.

Žinomiausias pasaulyje jefreitorius – Adolfas Hitleris, kuris Pirmojo pasaulinio karo metais buvo Bavarijos pėstininkų jefreitorius.

 Rusija 
200px|miniatiūra|Carinės Rusijos 1-jo Nevos pėstininkų pulko jefreitoriaus antpetis

Rusijoje įvestas Petro I laikais (1716 m.) pėstininkuose, kavalerijoje ir inžinerinėje kariuomenėje. Artilerijoje jefreitorių atitiko bombardyras, kazokų kariuomenėje – приказный. Stingant jaunesniųjų puskarininkių, jefreitorius skirdavo skyrių vadais.

Raudonojoje Armijoje įvestas 1940 m. lapkritį. TSRS ir dabar Rusijos kariuomenėje jefreitorius – karo laipsnis, tarpinis tarp jaunesniojo seržanto ir eilinio. Rusijos laivyne jefreitorių atitinka vyresnysis jūrininkas (старший матрос). Jefreitoriaus laipsnis suteikiamas už pavyzdinį tarnybinių pareigų atlikimą bei puikų drausmingumą.

 Literatūra 
 Ефрейтор // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
 Ефрейтор // Гражданская война в США — Йокота / [под общ. ред. Н. В. Огаркова]. — М. : Военное изд-во М-ва обороны СССР, 1979. — (Советская военная энциклопедия : [в 8 т.] ; 1976—1980, т. 3).

Kategorija:Kariniai laipsniai